projecte-aina/catalan_government_crawling huggingface dataset:
Fem xarxa i compartim experiències!
Disponibles les presentacions i els pòsters de la 8a Trobada de Gestors europeus de Catalunya organitzada per AGAUR i la UOC, un espai de diàleg i d'intercanvi de coneixement entre els gestors/es de projectes europeus d'RDI del sistema universitari i de recerca de Catalunya.
Aquesta edició va estar centrada en Horizon Europe, el futur Programa marc de la Recerca i Innovació europea pel període 2021-2027, i en aspectes de la gestió de projectes.
Es van celebrar sessions paral·leles sobre els següents temes:
Publicada la Convocatòria de Horizon 2020 Marie S. Curie COFUND 2020 ( MSCA-COFUND-2020 ) amb data de tancament 29 de setembre de 2020.
Aquest programa ofereix finançament addicional a programes d'ajuts nous o ja existents, regionals o nacionals, de formació en recerca i desenvolupament professional en dos modalitats:
- Doctoral programmes: ajuts per cofinançar programes de doctorat per a investigadors en la seva etapa inicial ( pre-docs).
- Fellowship programmes: ajuts per cofinançar la mobilitat d'investigadors experimentats (post-docs): incoming (atracció de talent), outgoing (estades en altres països diferents) o reintegration (reintegració a Europa després d'un llarg període residint en un altre país).
Us facilitem documents de suport elaborats per l'Àrea d'internacionalització de l'AGAUR:
- Fitxa informativa sobre la convocatòria MSCA COFUND 2020.
- Document de suport per a l'elaboració d'una proposta MSCA COFUND 2020.
Els/les coordinadors/es dels grups poden actualitzar la seva composició de membres, ja sigui per altes o baixes.
Els membres dels grups de recerca podran ser tant personal investigador doctor o no doctor, com emèrit.
Hauran d'estar necessàriament vinculats mitjançant contracte o beca amb una universitat o centre de recerca de Catalunya, ja sigui a dedicació completa o parcial.
Que no s'alteri la composició mínima de membres del grup que estableixen els requisits de la convocatòria.
Aquests mínims estan definits en funció de la modalitat dels grups (emergents, preconsolidats o consolidats) a la convocatòria.
El període per fer actualització de membre del grup estarà obert fins que s'aproximi la finalització de l'execució de la convocatòria i, en tot cas, l'AGAUR el donarà per finalitzat previ avís.
Mitjançant la sol·licitud d'altes i baixes de membres disponible a la pàgina web de l'AGAUR.
S'ha de fer arribar a l'AGAUR a través de qualsevol registre oficial.
Les resolucions d'altes/baixes es faran públiques a l'e-tauler i a través de la web aproximadament un cop cada mes, i recolliran les altes/baixes de les sol·licituds arribades durant aquell mes.
Disponibles les presentacions de la Jornada informativa " Marie Skłodowska-Curie Actions 2020 call for proposals - Research and Innovation Staff Exchange " organitzada conjuntament entre la Research Executive Agency de la CE, la Universitat de Barcelona i l'AGAUR.
Aquesta acció té com objectiu donar suport a la col·laboració internacional i intersectorial en recerca i innovació mitjançant intercanvis de personal investigador i innovador entre el sector acadèmic i no acadèmic.
Durant la jornada, una representant de la Comissió Europea explicarà en detall la Convocatòria així com el futur de les accions MSCA en el proper programa marc de recerca i innovació 2021-2027, Horizon Europe.
La sessió comptarà també amb la participació d'entitats beneficiàries de projectes RISE que explicaran el seu punt de vista i experiència amb aquest programa de finançament europeu.
La convocatòria MSCA RISE 2020 compta amb un pressupost de 80 M € i tanca el proper 28 d'abril 2020.
Facultat de de Física i Química - UB (Aula Magna)
L'AGAUR organitza una sessió online per informar de les activitats promogudes pel " Spain Chapter " de la Marie Curie Alumni Association (MSCA) a Catalunya i els avantatges que aquesta associació ofereix per als beneficiaris d'un ajut MSCA.
Aquest esdeveniment també aportarà informació sobre Euraxess Catalonia i els serveis que ofereix per al desenvolupament professional dels investigadors i en temes d'estrangeria.
La sessió està dirigida a tots els beneficiaris d'un ajut MSCA que duen a terme la seva recerca a Catalunya.
L'AGAUR elabora informes periòdics amb l'objectiu d'analitzar la participació de les universitats i centres de recerca en els programes europeus d'R+D, principalment en el Programa marc (PM), ara Horizon 2020, i el seu impacte en els Objectius de Desenvolupament Sostenible (ODS).
Les fonts utilitzades per elaborar aquests informes són diverses: estadístiques i bases de dades de resultats estatals o europees, així com informació proporcionada per les unitats de gestió de les universitats i centres de recerca.
Amb l'objectiu de contribuir a un major coneixement i reconeixement del perfil professional del gestor de la Recerca i la Innovació Internacional com a figura cabdal en la captació i gestió de fons internacionals competitius, l'AGAUR porta a terme una diagnosi dels canvis en la professió 10 anys després de l'informe "Perfil professional i curricular del Gestor de Projectes Internacionals de Recerca i Innovació (GPIRI) a Catalunya".
L'informe 2010 va constatar que en aquell moment:
- com a conseqüència de l'augment de les activitats relacionades amb l'RDI dels anys anteriors va sorgir la figura del GPIRI com a element necessari i de valor afegit per a cobrir les àrees organitzatives i administratives d'un projecte.
- els perfils professionals necessaris eren tant de nivell administratiu i tècnic, com directiu i, transversalment, han de ser perfils tant generalistes i com especialistes, pel que fa al coneixement de les etapes de la gestió de projectes.
- els nivells d'expertesa dels GPIRI detectats eren diversos: experiència en recerca bàsica i aplicada, en project management, en treball en equip, i en fundraising.
- les habilitats destacades eren: lideratge en la gestió, lectura transversal dels projectes, comunicació i gestió relacional, flexibilitat, gestió de la informació, planificació i organització i expressió escrita.
- existia formació formal adreçada al perfil directiu; pel perfil tècnic la formació es cobria amb cursos específics externs, promoguts per entitats com l'AGAUR o ACCIÓ.
L'informe 2020 té la finalitat d'anàlitzar l'evolució d'aquest perfil professional, identificar les tasques que realitza i seves les necessitats formatives.
L'informe aportar informació actual per la contractació del personal i s'elaborarà a partir de:
- Els resultats de l'enquesta adreçada als gestors de la Recerca i la Innovació Internacionals que desenvolupin la seva feina en institucions catalanes (oberta fins el 10 juliol 2020)
- La realització d'entrevistes amb persones clau dins del sistema d'RDI català.
- L'anàlisi de la informació recollida per a l'elaboració de l'informe final.
respon al terme anglès ' International Research MAnager ( IRMA)', que engloba les persones que desenvolupen tasques de gestió de la Recerca i/o Innovació de programes Internacionals, com a part substancial del paper d'atracció de fons.
Informació sobre els principals ajuts per a la mobilitat i el desenvolupament professional del personal de recerca
* Alguns ajuts es poden sol·licitar en altres etapes de la carrera investigadora degut a les seves característiques; consulteu les bases corresponents.
Les 4 etapes de carrera investigadora del diagrama corresponen a les fases de desenvolupament professional del personal investigador, definides al Pacte Nacional per a la Societat del Coneixement, impulsat per la Generalitat de Catalunya (etapes inicial, en formació, prèvia a estabilització, personal estable), que estan alineades amb la priorització europea Euraxess (R1, R2, R3 i R4).
Euraxess portal, consulteu les competències que caracteritzen les diferents etapes professionals.
Euarxess Jobs, trobareu totes les vacants d'R+I a Europa.
Euraxess.cat suport a la mobilitat i desenvolupament professional dels investigadors a Catalunya.
Els partenariats de Recerca i Innovació de la Unió Europea existeixen des del 6è PM per optimitzar la contribució financera dels actors públics i privats i aconseguir un creixement i competitivitat sostenibles, fer front als reptes de la societat i assegurar una coherència mútua entre les polítiques nacionals i les de la UE.
A Horizon Europe es racionalitzarà el nombre i tipus de partenariats existents actualment, tot garantint-ne la coherència i la seva òptima coordinació.
Es preveu crear 44 nous partenariats a partir de la reconversió, fusió o desaparició dels més de 100 existents actualment, i sobre els principis de transparència, obertura, valor afegit per Europa, impacte, efecte impulsor, compromís financer a llarg termini de totes les parts implicades, flexibilitat, coherència i complementarietat amb les iniciatives de la UE, nacionals i regionals.
S'establiran a partir d'unes estructures més simples i unes orientacions estratègiques i regles de participació comunes.
Es proposen tres tipus de partenariats europeus ( European partnerships, EP):
El principal objectiu del Consell Europeu d'Innovació ( European Innovation Council, EIC) és impulsar l'ecosistema d'innovació europeu i convertir-se en un referent per a tots els innovadors, siguin investigadors, emprenedors, start-ups, spin-offs o petites empreses, que tinguin com objectiu generar tecnologia i/o portar-la i escalar-la en el mercat.
Es configura com una finestreta única que englobi totes les mesures, iniciatives i instruments de la CE relacionats amb la comercialització de les innovacions i les tecnologies més disruptives i capdavanteres.
L'EIC inclou tres línies d'actuació concretes:
L'EIC s'estructura en torn a dos programes ben diferenciats (la resta està encara en fase de definició):
El concepte de missions a Horizon Europe, sorgeix de la necessitat d' incrementar la visibilitat i l'impacte de les activitats de Recerca i Innovació (RDI) i donar una millor resposta a les necessitats de la societat.
Una missió és un cartera d'activitats i projectes amb un pla d'actuació i un objectiu ambiciós comú, mesurable i realitzable en un termini de temps establert i amb un important impacte per a la ciutadania.
S'enfoquen cap als reptes socials, l'economia, el medi ambient i la competitivitat industrial i s'inclouen en el pilar 2 de "Reptes Globals i Competitivitat Industrial Europea" encara que també beneficiaran a altres accions de la resta de programes.
· Adaptació a canvi climàtic, incloent la transformació social
· Oceans, mars, aigües interiors i costaneres saludables
· Ciutats intel·ligents i climàticament neutres
· La salut del sòl i l'alimentació
Aquestes missions es defineixen i es dissenyen amb l'assistència de grups d'experts ( Mission Boards ), formats per un màxim de 15 experts independents d'alt nivell i amb una àmplia experiència.
Les missions representen una nova aproximació alhora de fer RDI molt més participativa i transversal.
Inclouen un enfocament sistèmic que combina els nous coneixements i la tecnologia amb els models empresarials, la finances, la reglamentació, la governança, les competències i la innovació social.
Segons l'informe Report Governing Missions in the European Union, elaborat per la professora Mariana Mazzucato, les missions han d'incorporar els següents tres elements per aconseguir l'impacte esperat:
Manuals que contenen informació sobre el contingut i funcionament del principal programa europeu de recerca i innovació, Horizon 2020.
Aquests documents són una eina de suport i consulta per als qui desitgeu sol·licitar projectes competitius que contribuiran a la vostra internacionalització.
Trobareu també guies elaborades per l'AGAUR i els grups de treball formats per entitats del sistema català d'universitats i recerca per a orientar-vos en la vostra participació.
La Comissió Europea, al seu Participant Portal, posa a disposició dels interessats una guia en línia amb indicacions per començar a preparar una proposta i sol·licitar finançament a H2020, com trobar la convocatòria adequada per a les propostes o els socis pel projecte i la forma de presentar la proposta.
La Recerca Innovadora i Responsable ( Responsible Research and Innovatio n, RRI) és un procés transversal a aplicar en tots els projectes en el qual s'ha de demostrar que tots els agents socials (investigadors, ciutadans, responsables polítics, empreses) s'impliquen en el desenvolupamnet de la recerca per tal d'alinear els resultats als valors, necessitats i expectatives de la societat Europea.
L'RRI es basa en 6 conceptes: Engagement, Equitat de Gènere, Educació en Ciència, Ètica, Open Acess i Governança.
Ciència Oberta ( Open Science, OS) ofereix als investigadors les eines i fluxos de treball per a la transparència, reproductibilitat, difusió i transferència de nous coneixements.
Pot tenir també un impacte en els exercicis d'avaluació de recerca.
Qüestions rellevants (FAQs) sobre l'accés obert a les publicacions i dades i principis de la política europea a aplicar en els projectes d'Horizon 2020.
Adreçat als investigadors, aquest document descriu els aspectes més importants de l'ètica de la recerca i indica els principals punts d'atenció per al procediment de revisió ètica per rebre finançament de la Unió Europea.
Les qüestions relatives al gènere tenen especial importància a Horizon 2020 i són un tema horitzontal.
Aquest fet implica que s'han de tenir en compte no només en la composició dels grups de recerca, sinó també en les temàtiques de recerca.
Les propostes de projectes hauran d'explicar com i en quina mesura l'anàlisi de gènere és rellevant per al contingut del projecte previst.
L'equilibri de gènere es té en compte entre els factors d'avaluació per donar prioritat a les propostes amb la mateixa puntuació.
Es permetrà la inclusió de la formació en gènere entre els costos subvencionables de l'acció.
La Prorietat intel·lectual ( Intellectual Property, IP) es refereix al conjunt de normes relatives a l'explotació i difusió dels resultats del projecte, incloent la seva protecció.
Informació que han d'enviar els beneficiaris i sobre quins són els terminis establerts per a la signatura de l'Acord de subvenció ( Grant Agreement, GA) (que en principi no poden superar els 3 mesos), així com sobre temes ètics.
El pla d'explotació i difusió ha d'incorporar estratègies detallades, definir clarament com s'implementaran els resultats d'investigació i com tindran impacte en el mercat, l'evolució futura i la formulació de polítiques.
L'AGAUR pot atendre les necessitats d'institucions de dins i fora de Catalunya en matèria d'avaluació de la recerca, sobre una base de cobrament de les despeses que aquesta activitat generi i de qualitat en les avaluacions d'acord amb els principis expressats en el reglament d'avaluació.
Els costos imputats a les avaluacions es calcularan en base a la següent taula:
Per a més informació podeu contactar-nos a [EMAIL]
L'AGAUR dicta diferents actes administratius que poden ser objecte d'al·legacions o de diferents tipus de recurs.
Per això, proporcionem un model de pauta per a la presentació de documentacio, d'un escrit d'al·legacions i/o recurs que pots obtenir clicant aquí.
Per presentar documentació adreçada a l'AGAUR pots optar per qualsevol de les vies següents:
Inscripcions gratuïtes: formulari
Es recomana descarregar l'aplicació de ZOOM ( https://zoom.us/download ) abans de la sessió.
Utilitzeu preferentment els següents navegadors: Internet Explorer 10 o superior; Chromium Edge 80 o superior; Google Chrome 53.0.2785 o superior; Safari 10.0.602.1.50 o superior; y Firefox 76 o superior.
Sessió en línia sobre el proper programa de recerca i innovació Horizon Europe 2021-2027: les prioritats i marc polític general i els principals canvis en l'estructura i oportunitats de finançament respecte Horizon 2020.
La sessió està adreçada a la comunitat de recerca i innovació de Catalunya i en particular a gestors de projectes europeus de recerca i innovació.
Dra Marina Martínez és senior programme officer de l'Agència Espanyola d'Innovació ( CDTI – Centro para el Desarrollo Tecnológico en Industrial, Ministerio de Ciencia e Innovación ) a l'oficina de Brussel·les (oficina SOST – Spanish Office for Science and Technology ).
Es responsable del seguiment de les polítiques de recerca i innovació de la UE i de les àrees de seguretat i espai i forma part de diferents grups de treball de la Comissió Europea, del Partenariat Europeu Públic-Privat en Ciberseguretat i del comitè encarregat de la preparació de les primeres convocatòries del Clúster-III, Civil Security Research d'Horizon Europe.
Des de 2009, coordina el programa d'especialització de gestors en l'àmbit europeu.
En aquest apartat podeu fer seguiment de la tramitació de la vostra sol·licitud de beca de caràcter general del Ministeri d'Educació i Formació Professional del curs 2019-2020.
Podeu informar-vos a través de l'apartat " Tràmits gencat " del web de la Generalitat de Catalunya i seguir els passos següents:
Podeu consultar, també, les Propostes de resolució o les Resolucions jurídiques publicades en el Tauler electrònic de l'Administració de la Generalitat de Catalunya en relació amb la vostra sol·licitud de beca de caràcter general del Ministeri d'Educació i Formació Professional del curs 2019-2020.
En aquest apartat podeu fer seguiment de la tramitació de la vostra sol·licitud d'acreditació de caràcter econòmic (procediment MATRC) i beques Equitat del curs 2019-2020.
Podeu informar-vos a través de l'apartat " Tràmits gencat " del web de la Generalitat de Catalunya i seguir els passos següents:
Podeu consultar, també, les Propostes de resolució o les Resolucions jurídiques publicades en el Tauler electrònic de l'Administració de la Generalitat de Catalunya i, a títol informatiu, en la pàgina web de l'AGAUR.
El Fons Europeu de Desenvolupament Regional (FEDER) té per objectiu contribuir al finançament d'actuacions orientades a impulsar la cohesió econòmica, social i territorial.
Vol aconseguir corregir els principals desequilibris regionals de la Unió mitjançant el desenvolupament sostenible i l'ajustament estructural de les economies regionals.
Per assistir aquest objectiu, una de les prioritats d'inversió és la destinada a potenciar la recerca, el desenvolupament tecnològic i la innovació.
La Unió Europea finança activitats i inversions destinades a la recerca i la innovació a través dels fons estructurals i d'inversió europeus.
El finançament es porta a terme d'acord amb criteris de cohesió econòmica, social i territorial.
L'objectiu principal és estimular la competitivitat i promoure el canvi econòmic a través de la innovació i la societat del coneixement.
El Programa Operatiu FEDER de Catalunya 2014-2020 estableix les línies bàsiques per a la programació i execució dels fons FEDER a Catalunya.
En aquest sentit, des de la Direcció General de Recerca s'impulsen diverses actuacions, directament o mitjançant l'AGAUR.
Podeu trobar més informació sobre els programes de recerca impulsats per la Secretaria d'Universitats i Recerca a la seva pàgina web.
Tota referència en qualsevol mitjà de difusió a les actuacions vinculades als ajuts amb cofinançament FEDER han de fer constar el suport de la Secretaria d'Universitats i Recerca del Departament d'Empresa i Coneixement de la Generalitat de Catalunya.
Les entitats beneficiàries tenen l'obligació d'incorporar l'emblema de la Unió Europea, així com, la referència a la Unió Europea i al Fons Europeu de Desenvolupament Regional.
Les mesures d'informació i comunicació que han d'adoptar les entitats beneficiàries són les següents:
En el cas de difusió a les xarxes socials utilitzar l'etiqueta.
L'ajut Innovadors està impulsat des de la Secretaria d'Universitats i Recerca de la Generalitat de Catalunya (SUR).
Es vol regular la concessió d'ajuts per finançar projectes de transferència dels resultats de la recerca.
Els projectes d'aquest ajut han d'estar destinats a la realització d'activitats conduents a la creació d'una spin-off o l'explotació de llicències o qualsevol altra forma de protecció de propietat intel·lectual i industrial d'una tecnologia o coneixement, així com les activitats de caràcter demostratiu necessàries per a la seva validació.
Els ajuts regulats corresponen a l'objectiu específic 1.2.2 "Transferència de coneixement i cooperació entre empreses i centres d'investigació", instrument de suport a la valorització i la transferència innovadora".
El termini de presentació de sol·licituds queda posposat i en breu es publicarà el nou termini
Celebrada la jornada de presentació del nou Programa d'Indústria del Coneixement (Llavor, Producte i Mercat), es van presentar les modificacions més significatives, les fites aconseguides a les convocatòries anteriors i els reptes per al 2018.
Després de la benvinguda del secretari d'Universitats i Recerca, el director general de Recerca va abordar les polítiques d'innovació del proper període i la doctora Marta Príncep va oferir una motivadora ponència sobre la transferència de coneixement i el paper que hi juguen les tècnics de les OTRI.
Posem a la vostra disposició els materials relatius a la jornada de presentació del nou Programa Indústria del Coneixement, la qual va tenir lloc el passat dia 2/03.
En aquest enllaç web us podeu descarregar les presentacions de tots els ponents.
El cicle de vida d'un projecte és tot el procés administratiu que cal seguir des de que es planteja un projecte fins a que es presenta l'informe final.
Aquest esquema pretén dibuixar aquest cicle.
A cada pas trobareu una sèrie de documents d'instruccions i enllaços per accedir als formularis relacionats que amplien els diferents passos a seguir.
Cada un d'aquests documents i enllaços numerats es concreta a sota de l'esquema.
L'aposta és avançar i aprofundir en un nou model d'administració relacional, que contribueixi a la corresponsabilitat, la participació i l'apoderament de les persones joves.
Vídeo: Dades sobre pressupost i nombre d'actuacions relatives a 2017.
El PAPJ 2017-2020 aposta per avançar i aprofundir en un nou model d'administració relacional, que contribueixi a la corresponsabilitat, la participació i l'apoderament de les persones joves.
Un aspecte fonamental per facilitar aquesta governança democràtica és la inclusió de noves eines de transparència i de rendició de comptes (a través de dades obertes, així com altres eines) en matèria de joventut, mesures que l'actual pla aborda.
Facilitar la informació i l'accés a les dades és una condició prèvia, i necessària, per a la participació.
A més a més, inclou altres mesures i actuacions orientades a promoure la creació de nous espais d'interlocució, de diàleg i de construcció conjunta que s'adeqüin als nous repertoris i formes de participació del col·lectiu jove i en què les persones joves tinguin capacitat d'incidència i puguin prendre-hi part com a subjectes actius, al mateix temps que les administracions aprenen a cedir espais de poder i de decisió.
El pla també inclou actuacions orientades a facilitar la corresponsabilitat, la participació i l'apoderament de les persones joves.
Aquestes mesures hauran d'adaptar-se a l'heterogeneïtat del col·lectiu, per donar resposta a les diferents necessitats, punts de partida i perfils de joves.
En aquest sentit, el PAPJ aposta per la posada en marxa d'itineraris participatius, que possibilitin la capacitació progressiva de tots els actors (joves i administració) en aquest procés de corresponsabilitat i apoderament.
Un altre aspecte que inclou el pla és la creació de programes, espais i eines per al foment de la participació entre els professionals que treballen amb joves.
L'objectiu és facilitar instruments útils per al treball amb els joves i per a ells i promoure l'intercanvi d'experiències i experteses per generar aprenentatges conjunts.
En aquest sentit, una de les novetats que incorpora el PAPJ 2017-2020 és la voluntat d'articular la participació del col·lectiu jove amb el treball comunitari i els processos i l'acció comunitària desplegats en el territori.
Això implicarà un reforç del treball conjunt entre els agents que impulsen els processos en l'àmbit comunitari i els professionals de joventut per promoure la coordinació i la comunicació, el treball en xarxa i el desplegament de projectes i programes de manera conjunta.